Palju räägitakse ärkamisest.
Äkki need on nagu keisri uued rõivad?
Palju juttu, aga tõde on hoopis teine.
Mis see ärkamine on?
Täna räägimegi ärkamisest.
Meele uuendamine
Läbimurre
Uussünd
Muutus
Kultuurimuutus
Arusaamine
Loovus
RENESSANSS
Usklikud räägivad tihti ärkamisest.
Tundub, et see sõna käib tihti jutust läbi;
seda oodatakse ja selle eest palvetatakse.
Mida me aga tegelikult palume?
Piiblit uurides me sõna "ärkamine" ei leiagi.
Me leiame hoopis sellise palve.
Kuulake seda palvet.
"Lase oma sulastel täie julgusega kõnelda sinu sõna,
sirutades oma käe haigete parandamiseks
ning tunnustähtede ja imetegude sündimiseks
sinu püha sulase Jeesuse nime läbi.”
Mis pärast juhtus?
"Nende palve järel kõikus paik, kus nad olid koos
ja nad kõik täideti Püha Vaimuga
ja nad kõnelesid Jumala sõna julgesti."
Kas see oli ärkamine?
Kui me räägime nüüd sõnadest,
siis neil on erinev tähendus eri inimestele.
Jumala Sõna räägib ärkamisest.
Kuskil on öeldud, et ärgake pühadusse.
Seal öeldakse, et sina, kes sa magad, ärka,
siis särab sulle Kristus.
Siin räägitakse isiklikust ärkamisest, kus Jumal saab tõelisuseks
ja mu elu on midagi enamat kui vaid päevast-päeva askeldamine.
Mul on igavikuline eesmärk.
Kui me palvetame ärkamise eest ja räägime sellest,
siis me ootame midagi.
Just seda me tahamegi.
Me tahame algkoguduses tekkinud Jumala Vaimu väljavalamist,
nelipühipäeva.
Me tahame seda auhiilgust, mis oli koguduse peal.
Me ilmselt seda mõistamegi ärkamisena,
üldises plaanis.
Me märkame tihti, et see on midagi sellist,
mis puudutab usklikke ja need puudutavad sellega maailma.
Mina ootan sellist ärkamist,
kus Jumala Vaim tuleb nii võimsalt me keskele,
et igaüks peab selle keskel tegema mingisuguse valiku.
Kas ma lähen sellega kaasa või mitte?
Kui rääkida ärkamisest, siis mõnel on selline ettekujutus,
et ärkamise ajal on palju koosolekuid.
Äratuskoosolekul kõik ärkavad üles ja on ärkvel.
Kuidas see ühiskonnas ilmneb?
See on põhiküsimus.
Mäletan teismeeast alates, kuidas ärkamise pärast palvetati -
et noorte ärkamine tuleks Soome.
Noorteõhtutel oli ööpalve,
kus palvetasime ja vaatasime lõike sellest,
mida Jumal maailmas teeb.
Mina usun, et Soomes ja mujal -
põhjast lõunasse, idast läände,
on kogudus, kes ootab just seda,
mida Heikki luges, et hakkab juhtuma.
Mõtlen sellele,
kuidas me teismelistena palvetasime ja innustusime Jumalast.
"Jumal on tõeline! Tore oleks, kui Teda tänaval näeksin.
Tore oleks Teda koolis näha."
Keskkoolis sai igasugu asju tehtud.
See innustab sind ennast.
See laeb sind teadmisega, et Jumal on tõeline
ja et Jumal on minu jaoks tõde siin ja praegu,
siin kogukonnas, kus ma olen.
Kõigepealt peabki see meid endid puudutama,
et me innustuksime ja muutuksime nii näljaseks,
et Jumal ilmuks minu elus ja sõprade seas.
Mind häirib siin jutu sees kogu aeg üks asi.
Me palvetame noorte ärkamise pärast,
palvetame vanade ärkamise pärast ja veel igasuguste pärast,
justkui Jumal oleks ärkamise vastane.
Me justkui veename Jumalat selles,
et andku meile lõpuks ärkamine, sest me vajame seda.
See sõltub meist, mitte Jumalast.
Kui palvetame, siis mõelgem, miks ärkamist ei ole?
Kas viga on minus?
Kas koguduses on viga?
Sa ütlesid, et see on usklike asi.
Mind ärritab suhtumine: "Issand, tee Sina midagi."
Jumal ütleb: "Tehke teie!
Teil on Piibel ja Püha Vaim.
Teil on kogudused ja kirikud.
Teil on vabadus, nii et tehke midagi!"
Aga meie palvetame, et Issand annaks meile ärkamise.
Ma just seda mõtlesingi,
et see teeb minus midagi.
Mitte see, et ma püüaks Jumala käsi väänata:
"Jumal, Sina ei taha, aga mina tahan!
Kas sa ei tahaks Soomes natukenegi midagi teha?"
Mu süda peaks põlema hakkama.
Siis hakkan ka mõtlema teisel viisil.
Siis ma ei palveta enam ärkamise eest nagu väänaks Jumala käsi,
vaid et meis süttiks elu.
Ma toon siia veel ühe mõtte.
Ärkamine on püsiv seisund.
Jah ja ei.
Mulle meenub, et on olemas suveräänne Jumala ilmumine,
mis eelneb palveajale.
Seda on ajaloost näha.
Oli inimesi, kes uskusid ja keda Jumal äratas;
Ta äratas nad palvetama,
Kuulutama Tema Sõna.
See on just see - mõtleme noorte ärkamisele
ja mul on samasugune nägemus, mis on sündinud ärkamise keskel.
Nägin seda siis, kui sain usklikuks.
Ma pöördusin usku
ja samal ajal oli noorte ärkamine selles koguduses, kus ma käisin.
Seal oli palju noori pöördunuid.
Mõnikord tulevad lained.
Sellega lähevad paljud kaasa.
Tundub, et palju asju sünnib -
imed, haiged tervenevad, deemonid lahkuvad.
Aga mingil hetkel juhtub see,
et kui laine vajub alla, siis osa inimesi kaob ära
ja see polnudki midagi püsivat.
Mul on üks näide.
Alati, kui ärkamine tuleb, võib tegutseda kahel viisil.
Osa inimesi on selle sees,
Jumala Vaim voolab ja nad saavad kastetud,
kuid nad ei oska ärkamisega midagi peale hakata.
Nad ei oska kogudust ehitada.
Siis see voolabki ära ja inimesed jäävad ripakile.
Ütleme nii, et me ei saa siiski aru,
et Jumal tahab teha ka muud peale äratuskoosolekute.
Teisel pool on need,
kes oskavad ärkamise keskel aru saada,
et Jumal tahab midagi teha, midagi ehitada
ja nad hakkavad ehitama kogudust.
Sellest saab õnnistus.
See, mis ärkamisest sünnib, saab koha, kus asi võib edasi minna.
Kui mõistame, et käes pole ainult värskendusaeg,
vaid see on asi, mida Jumal tahab maa peale jätta.
Selliseid ärkamisi on ajaloos olnud mitmeid.
Toimus väljavalamine.
Nt Azusa tänava oma on selline.
Siis on näiteks Toronto ärkamine, mille pärast on vaieldud.
Üks pastor Ameerikast nägi just Toronto kohta seda,
et mitmed läksid sinna innukalt,
kuid neil polnud võimet midagi ehitada.
See tekitas ka negatiivseid asju.
Teisalt on kogudusi, kes on tänini vägevad ja terved
ja kes on sündinud selle ärkamise mõjul.
Mõtlen nüüd seda, et on hetki, mil tundub,
et Jumal laskub maa peale ja tuleb taevast erilisel moel.
Kui räägime ärkamisest,
siis küsimus on just Püha Vaimu väljavalamises.
Polegi mingit muud juttu,
kui et Jumala Sõna saab teoks.
Joeli tõotus - nelipühipäev, saab täna teoks meie keskel.
Sellisel viisil, et see ei jää märkamatuks.
See tuleb nähtavale.
Sa rääkisid õigesti Püha vaimu tööst.
Ma sain usklikuks 60ndate ärkamise keskel Soomes.
Hiljem kasvas mu usk karismaatilises ärkamises.
Uued lained. Püha Vaim annab meile pidevalt uut.
Toronto oli uus nähtus.
Azusa tänav 100 aastat tagasi see kordub eri moel.
Lainete liikumine on vägev.
Sa justkui surfaksid kogu aeg, kui oled ärkamise sees.
Vahe on selles, et me olemegi ärkamise sees
ja Jumal tegutseb meist igaühe elus,
kuid kui see võtab enda alla linnad, piirkonnad ja kogu maa,
siis see on teistmoodi.
Paljud ärkamised on rajatud palvele.
Grupp inimesi ootab ja palvetab.
Nad valmistavad teed Jumalale.
Jumal tahab tulla ja selleks, et linna pääseda,
on vaja teha purustustööd vaimumaailmas.
Pean siia nüüd ühe mõtte sisse rammima.
Duncan Campbell on pastor,
kellel on YouTube'is video Hebriididel toimunud ärkamisest
aastal 1949.
Ma sündisin siis. - See juhtus Šoti rannikul.
Ma loen nüüd paar asja, mida ta sellest räägib.
Kohal oli teadlikkus Jumala ligiolust.
See tuli küla peale.
Terve kogukond oli teadlik sellest,
et Jumal tuli alla.
Sel hetkel seiskus tavaline argipäev.
Ta ütleb nii:
"Mäletan, et 24 tunni jooksul oli 8 koosolekut
ja kirikud olid rahvast täis."
Ta ütleb, et Jumal oli kõikjal.
See on vägevalt öeldud - Jumal oli kõikjal.
Kuna kõik teadsid, et Jumal on kohal,
siis kirikud täitusid inimestega.
Päevast päeva, hommikust õhtuni.
Mõnikord kestis koosolek hommikutundideni.
Ta ütleb, et kord oli näiteks niimoodi,
et kui ärkamine tuli sinna külla, sellesse piirkonda,
pandi ühel õhtul kõrts kinni
ja pärast seda ei tehtud seda enam kunagi lahti.
Mehed, kes seal jõid ja aega veetsid,
pidasid nüüd palvekoosolekuid.
Kuna nad kohtusid elava Jumalaga.
Saad sa aru sellest, mida tähendab, kui Jumal teeb tööd?
Imeline Jumal,
kes on suveräänne, üleloomulik ja liigub inimeste seas,
nii et sajad inimesed tõmmatakse Jumalariiki.
Toimub paar asja.
Noored tantsisid ühel õhtul kuskil tantsuplatsil.
Jumala ligiolu tuli nii võimsalt nende keskele,
et umbes sadakond läks sealt tantsuplatsilt ära
ja tormas kirikusse.
Kuna Jumala ligiolu oli nii võimas.
Siis ta ütles veel,
et paar-kolmsada inimest läks politseijaoskonda
ja mõned olid põlvili.
Nad kogunesid sinna, kuna nad teadsid,
et politseiülem oli jumalakartlik usklik mees.
Nad läksid politseiülema juurde.
Seal oli imeline Jumala ligiolu.
Inimesed tee ääres,
noored mehed põlvitasid.
Nad palvetasid ja andsid oma elu Jeesusele.
Inimesed hüüdsid: "Kas ma saan armu?"
Tekkis patutunnetus. Kogeti reaalselt, et Jumal on kohal.
Ma tahan seda näha Soomes - ma räägin otse kaamerasse.
Ma kuulutan, et Soome kogeb midagi sellist,
nii et Jumal on kohal igal pool.
Ta on kõikjal.
Inimesed kõikjal on täiesti veendunud,
et nad on patused ja vajavad Päästjat Jeesus Kristust.
Nad hüüavad appi ja pääsevad Jeesuse nimes.
Seda me veel näeme Soomes.
Kas te usute seda? - Jah.
Pulss kohe kiireneb, kui rääkida ärkamisest.
Püha Vaim saab mõjule
ja meie innustume ning ärkamine algabki sellest.
Püha Vaim mõjutab seda.
Seal, kus on januseid ja näljaseid, pääseb Jumal tegutsema.
Mil määral me võime ärkamist takistada?
Kuulutame ärkamist, palvetame selle eest,
aga me peame sinna ka sisse hüppama.
Me ei saa ärkamist inglite hooleks jätta.
"Tehke teie, meie ainult vaatame eemalt!"
Usun seda, et see on igaühe meie vaimu pandud.
Jumal pani oma rahva südamesse igatsuse ärkamise järele.
Jumal on kõikjal - seda me tahamegi näha.
Laskem sel igatsusel siis esile tulla.
Usun, et inimesed teevad seda ja palvetavad.
Kui sa lased sel avalduda,
siis see võtab meid aina rohkem enda alla.
Me ainult ei räägi, vaid sellest saab me elu.
See muutub me kireks ja me näeme seda.
Ma loodan, et see jutt ärkamisest on ärgitanud sind aru saama,
et lähed sellega kaasa
ja hüppad selle laine peale, kus Püha Vaim pääseb mõjule.
Aitäh, et vaatasid seda saadet.
Loodan et vaatad ja toetad meie tööd.
Soovides toetada TV7 tööd, võid helistada 900 1777 (7 eur). Aitäh!
Tore, et olid meiega. Kohtumiseni!
Tõlge: Külli Kuusk